SAD: Mnogo više od igre
Od prvog projekta „KaBoom-a“ prije 15 godina do sada sagrađeno je više od dvije hiljade igrališta širom Sjedinjenih Država.
Nakon šest sati napornog dobrovoljnog rada igralište je završeno. Na otvaranje su pozvana sva djeca i roditelji iz kvarta u kojem igralište izgrađeno, djeci na radost i zabavu na otvorenom, roditeljima i stanovnicima kao podsticaj da vlastitim angažmanom i na neki drugi način unaprijede sredinu u kojoj žive. Igra na otvorenom neophodna je za fizički, mentalni i socijalni razvoj svakog djetata. Djeca bez igrališta u susjedstvu u kojem žive uskraćena su za brojne radosti. I to je upravo ono što želi djeci osigurati neprofitna organizacija nazvana "KaBoom," podstičući i gradeći igrališta i dječije zabavne parkove i ovdje, u Washingtonu, i tamo daleko, u Nepalu, Južnoj Africi, Portoriku.... Prije neki dan jedno od takvih igrališta izgrađeno je u glavnom gradu Sjedinjenih Država. Dvije stotine dobrovoljaca je od ranog jutra naporno radilo na placu u jednom širomašnom vašingtonskom kvartu. Većina su bili navijači "Washington Capitals-a," profesionalnog hokejaškog tima, čiji su se hokejaši pridružili članovima „KaBoom-a.“ Vođa projekta bio je Evan Mynatt: Od prvog projekta „KaBoom-a“ prije 15 godina do sada, u saradnji sa mnogim lokalnim firmama i organizacijama sagrađeno je više od dvije hiljade igrališta širom Sjedinjenih Država. - ističe Evan Mynatt. Rad na projektima u pravilu počinje dječijom maštom i željama. Elementi sa njihovih crteža unose se u završni, izvedbeni plan gradnje. Među onima koji su postavljali ljuljaške bili su Mike Green i Elliot Sigal. Green, igrač "Washington Capitals-a," i Sigal, voditelj jednog lokalnog radio programa, inače uveliko pomažu prikupljanju novca gradnju igrališta, a i sami doniraju. Kako to rade, objasnio je popularni hokejaš: Ostvarujući tu plemenitu viziju „KaBoom“ je prevazišao granice Sjedinjenih Država sa ponosom ističe Danielle Marshal, direktorka odjela za suradnju sa lokalnim zajednicama: Na „KaBoom-ovoj" stranici mogu se naći uputstva kako volonterski napraviti igralište. Ta uputstva su rezultat bogatog iskustva "KaBoom-a" stečenog tokom proteklih 15 godina. - kaže Danielle Marshal Postavljanje elemenata igrališta na njihova mjesta je "posao" koji nije htjela da propusti ni Sarah Bahl. U firmi u kojoj radi uzela je slobodan dan i, uz druge volontere, poranila: I nakon šest sati napornog dobrovoljnog rada igralište je završeno. Na otvaranje su pozvana sva djeca i roditelji iz kvarta u kojem igralište izgrađeno, djeci na radost i zabavu na otvorenom, roditeljima i stanovnicima tog kvarta kao podsticaj da vlastitim angažmanom i na neki drugi način unaprijede sredinu u kojoj žive.